హైదరాబాద్ (ఆంధ్రజ్యోతి బిజినెస్): హైదరాబాద్ కేంద్రంగా కార్యకలాపాలు సాగిస్తున్న హెల్త్ టెక్నాలజీ స్టార్టప్ క్లిక్2క్లినిక్ పెద్ద ఎత్తున కార్యకలాపాలను విస్తరించేందుకు సిద్దమవుతోంది. ప్రస్తుతం హైదరాబాద్, బెంగళూరుల్లో కార్యలాపాలు సాగిస్తున్న క్లిక్2క్లినిక్ను మరో 35 నగరాలకు విస్తరించనున్నట్లు సంస్థ ఫౌండర్, చైర్మన్ సుజిత్ ఆర్ పున్నం వెల్లడించారు. మంగళవారం నాడిక్కడ ఆయన విలేకరులతో మాట్లాడుతూ.. విస్తరణలో భాగంగానే బెంగళూరుకు చెందిన హోమ్ హెల్త్ కేర్ను 4 కోట్ల రూపాయలకు కొనుగోలు చేసినట్లు చెప్పారు. ఈ సంస్థ కొనుగోలుతో హోమ్ హెల్త్ సర్వీసుల్లో కార్యకలాపాల ను మరింతగా విస్తరించే అవకాశం లభిస్తుందని తెలిపారు. హోమ్ హెల్త్ సర్వీసుల కోసం ప్రత్యేకంగా క్లినికోపీడియా పేరుతో హెల్త్ అప్లికేషన్ను తీసుకువచ్చినట్లు చెప్పారు. ప్రత్యేకంగా శిక్షణ ఇచ్చిన నర్సులతో ఇంటి వద్దే వైద్య సేవలను అందించనున్నామని, రోగి ఆరోగ్య పరిస్థితిని ఎప్పటికప్పుడు పరిశీలిస్తూ అవసరమైతే వైద్యులను టెలిమెడిసిన్ ద్వారా సంప్రదిస్తారని ఆయన చెప్పారు. కాగా విస్తరణలో భాగంగా ఢిల్లీ, ముంబై నగరాలతో పాటు ద్వితీయ శ్రేణి నగరాలకు క్లిక్2క్లినిక్ను చేరువ చేయాలని చూస్తున్నట్లు సంస్థ సిఇఒ మురళి భరద్వాజ్ తెలిపారు. కంపెనీ కార్యకలాపాల కోసం ఇప్పటి వరకు 4 కోట్ల రూపాయలు పెట్టుబడులు పెట్టగా  ఈ ఏడాది మరో 6.5 కోట్ల రూపాయల పెట్టుబడులు పెట్టనున్నట్లు ఫౌండర్ సుజిత్ తెలిపారు. అమెరికాకు చెందిన ఇన్వెస్టర్ల నుంచి ఈ మొత్తాలను సమీకరించామని, వచ్చే ఏడాది మరో 10 లక్షల డాలర్లను సమీకరించేందుకు ప్రణాళికలు రచిస్తున్నట్లు చెప్పారు. క్లిక్2క్లినిక్ సేవలను గ్రామీణ ప్రాంతాలకు చేర్చే ఉద్దేశంతో తెలంగాణ ప్రభుత్వంతో చర్చలు సాగించినట్లు ఆయన పేర్కొన్నారు.  పైలెట్ ప్రాజెక్టులో భాగంగా  మహబూబ్నగర్ జిల్లాలో ప్రాథమిక ఆరోగ్య కేంద్రాల (పిహెచ్సి)ను అనుసంధానం చేయటం ద్వారా ఈ సేవలను అందుబాటులోకి తీసుకురానున్నట్లు చెప్పారు. ఇందుకు సంబంధించి టెక్నాలజీని అభివృద్ధి చేశామని, రానున్న కొద్ది వారాల్లో దీన్ని ప్రారంభించనున్నట్లు సుజిత్ తెలిపారు. కాగా నర్సులను ఎంపిక చేసుకునేందుకు గాను నర్సింగ్ కాలేజీలతో చర్చలు సాగిస్తున్నామని, ఎంపికైన వారికి ప్రత్యేకంగా శిక్షణను అందించనున్నట్లు సంస్థ చీఫ్ ఆపరేటింగ్ ఆఫీసర్ వివేక్ రెడ్డి చెప్పారు.
hyderabad (aandhrajyoti bijines): hyderabad kendramgaa kaaryakalaapaalu saagistunna helth technology startop click2clinic pedda ettuna kaaryakalaapaalanu vistarinchenduku siddamavutondi. prastutam hyderabad, bengalurullo kaaryalaapaalu saagistunna click2kliniknu maro 35 nagaraalaku vistarinchanunnatlu samstha founder, chairman sujit ar punnam velladinchaaru. mangalavaaram nadikkada aayana vilekarulatho maatlaadutuu.. vistaranalo bhagamgane bengaluruku chendina hom helth kernu 4 kotla roopaayalaku konugolu chesinatlu cheppaaru. ee samstha konugoluto hom helth sarveesullo karyakalapala nu marintagaa vistarinche avakaasam labhistundani telipaaru. hom helth sarveesula kosam pratyekamgaa clinicopidia paerutho helth applikeshannu teesukuvacchinatlu cheppaaru. pratyekamgaa sikshana ichina narsulatho inti vadde vaidya sevalanu andinchanunnamani, rogi aarogya paristhitini eppatikappudu pariseelistuu avasaramaite vaidyulanu telemedicin dwara sampradistaarani aayana cheppaaru. kaga vistaranalo bhagamga dhilli, mumbai nagaraalato paatu dviteeya shreni nagaraalaku click2kliniknu cheruva cheyalani chustunnatlu samstha cie murali bharadwaj telipaaru. company karyakalapala kosam ippati varaku 4 kotla roopaayalu pettubadulu pettagaa  ee edaadi maro 6.5 kotla roopaayala pettubadulu pettanunnatlu founder sujit telipaaru. americaku chendina investerla nunchi ee mottaalanu sameekarinchaamani, vache edaadi maro 10 lakshala daalarlanu sameekarinchenduku pranaalikalu rachistunnatlu cheppaaru. click2clinic sevalanu graameena praantaalaku cherche uddesamto telamgaana prabhutvamto charchalu saaginchinatlu aayana perkonnaru.  pilet praajectulo bhagamga  mahabubnagar jillaalo praathamika aarogya kendrala (pihechsi)nu anusandhaanam cheyatam dwara ee sevalanu andubaatuloki teesukuraanunnatlu cheppaaru. induku sambandhinchi technologyni abhivruddhi chesamani, raanunna koddi vaaraallo deenni praarambhinchanunnatlu sujit telipaaru. kaga narsulanu empika chesukunenduku gaanu narsing kaalejeelato charchalu saagistunnaamani, empikaina vaariki pratyekamgaa sikshananu andinchanunnatlu samstha cheef operating afficer vivek reddi cheppaaru.